
Ovaj Prospekt predstavlja poziv za kupovinu udjela u “ASA LIFE BALANCED” otvorenom investicijskom fondu sa zatvorenom ponudom (u daljem tekstu: Fond). 


U PROSPEKTU SU NAVEDENE SVE INFORMACIJE NEOPHODNE ZA DONOŠENJE ODLUKE OD STRANE INVESTITORA O ULAGANJU U UDJELE FONDA. PRIJE DONOŠENJA ODLUKE O ULAGANJU U UDJELE FONDA, POZIVAJU SE POTENCIJALNI INVESTITORI DA PROČITAJU OVAJ PROSPEKT KAKO BI SE INFORMISALI O MOGUĆNOSTIMA ULAGANJA I RIZICIMA ULAGANJA U FOND. 


Prospekt i Statut Fonda, godišnji i polugodišnji i finansijski izvještaji kao i druge informacije o poslovanju Fonda dostupne su na web stranici Društva www.asa-am.ba, te u sjedištu Društva.



Kontakt informacije:

Društvo za upravljanje fondovima „ASA ASSET MANAGEMENT“ d.o.o. Sarajevo 
Bulever Meše Selimovića 16, 71000 Sarajevo, Bosna i Hercegovina
Tel: +387 33 407 170; info@asa-am.ba;  www.asa-am.ba

PREGLED SKRAĆENIH POJMOVA

Društvo: Društvo za upravljanje fondovima “ASA ASSET MANAGEMENT” d.o.o. Sarajevo

Fond: ASA LIFE BALANCED otvoreni investicijski fond sa zatvorenom ponudom

Komisija: Komisija za vrijednosne papire Federacije BiH

Registar: Registar vrijednosnih papira u Federaciji BiH

Depozitar: Banka koja obavlja poslove depozitara Fonda - Raiffeisen BANK d.d. Bosna i Hercegovina

Zakon: Zakon o investicijskim fondovima FBiH („Službene novine Federacije BiH broj 85/08, 25/17“)

Prospekt: Prospekt ASA LIFE BALANCED otvorenog investicijskog fonda sa zatvorenom ponudom 

Statut: Statut ASA LIFE BALANCED otvorenog investicijskog fonda sa zatvorenom ponudom 

Investitor: Vlasnik udjela ASA LIFE BALANCED otvorenog investicijskog fonda sa zatvorenom ponudom 

Kvalifikovani investitori: investitori koji na osnovu važećeg odobrenja posluju kao investicijski ili penzioni fond, kao društvo za upravljanje investicijskim ili penzionim fondom, kao banka, kao osiguravajuće društvo ili kao profesionalni posrednik, te sva druga privredna društva ili fizička lica s tim da neto vrijednost imovine tih društava i fizičkih lica prelazi 300.000,00 KM i koji za potrebe ulaganja u određeni investicijski fond raspolažu gotovim novcem u iznosu od najmanje 100.000,00 KM;

Država članica: država članica Evropske unije 

Pravilnik o ulaganju: Pravilnik o ulaganju otvorenih investicijskih fondova sa zatvorenom ponudom („Službene novine Federacije BiH broj 29/09“)

Otvoreni investicijski fond sa zatvorenom ponudom je posebna imovina bez svojstva pravnog lica koju, uz dozvolu Komisije za vrijednosne papire Federacije Bosne i Hercegovine (u daljem tekstu: Komisija), osniva društvo za upravljanje sa ciljem prikupljanja novčanih sredstava zatvorenom ponudom udjela u fondu, čija se sredstva ulažu u skladu sa odredbama Zakona o investicijskim fondovima i čiji vlasnici udjela imaju pravo, pored prava na srazmjerni udio u dobiti fonda, u svako doba zahtijevati isplatu udjela i na taj način istupiti iz fonda. 

Kupovinom udjela kupac ulazi u ugovorni odnos sa Društvom za upravljanje koje se obavezuje da će uplaćenim novčanim sredstvima upravljati kao dijelom zajedničke imovine, u skladu sa uvjetima navedenim u prospektu. 

Sredstva otvorenog investicijskog fonda sa zatvorenom ponudom prikupljena emisijom i prodajom udjela u fondu i imovina stečena ulaganjem uplaćenih novčanih sredstava, uključujući prihode i prava proizašla iz imovine fonda, čine otvoreni investicijski fond sa zatvorenom ponudom, odnosno posebnu imovinu u zajedničkom vlasništvu svih vlasnika udjela u fondu.

Vlasnici udjela odgovaraju za obaveze otvorenog investicijskog fonda sa zatvorenom ponudom do visine iznosa svog udjela u fondu.
 
Udjeli u fondu se shodno odredbama Zakona o investicijskim fondovima smatraju vrijednosnim papirima i mogu se prodavati i prenositi isključivo kvalifikovnim investitorima.
Rad otvorenih investicijskih fondova i društava za upravljanje u Federaciji Bosne i Hercegovine reguliran je odredbama Zakona o investicijskim fondovima FBiH, te podzakonskim propisima donesenim na osnovu Zakona, a njihovo osnivanje i poslovanje nadzire Komisija za vrijednosne papire FBiH.

[bookmark: _Toc229143281]1. PODACI O FONDU

Naziv fonda je ASA LIFE BALANCED otvoreni investicijski fond sa zatvorenom ponudom.
Skraćeni naziv Fonda je: OIF ASA LIFE BALANCED. 

ASA LIFE BALANCED otvoreni investicijski fond sa zatvorenom ponudom osniva i njime upravlja Društvo za upravljanje fondovima ASA ASSET MANAGEMENT d.o.o. Sarajevo sa ciljem prikupljanja novčanih sredstava zatvorenom ponudom udjela u Fondu. 

Fond je osnovan odlukom Nadzornog odbora br. 23-192-NOD-I/26 dana 08.05.2026. godine na neodređeno vrijeme i može prestati poslovati samo u slučajevima i na način određen Zakonom, Statutom i Prospektom Fonda. Rješenjem br. 05/3-19-178/26 od 06.08.2026. godine, Fond je upisan u Registar investicionih fondova kod Komisije za vrijednosne papire FBiH. 


Rješenjem Komisije br. 05/3-19-105/26 od 12.06.2026. godine Društvu je izdata dozvola za osnivanje Fonda.
 
Rješenjem Komisije br. 05/3-19-187/26 od 28.08.2026. godine Društvu je izdata dozvola za upravljanje Fondom. 

[bookmark: _Toc229143282]1.1. Investicijski ciljevi i ciljana struktura ulaganja

Investicijski cilj fonda je ostvarivanje stabilnog i dugoročnog rasta vrijednosti udjela ulaganjem imovine fonda primarno u dionice, dužničke vrijednosne papire i udjele drugih investicijskih fondova i ostalih finansijskih instrumenata, u skladu sa zakonskim ograničenjima i strategijom ulaganja, preuzimanjem odgovarajućeg nivoa rizika, a uvažavajući načela sigurnosti, diverzifikacije i likvidnosti ulaganja imovine Fonda, te prilagođavajući investicijsku politiku situaciji na tržištu. 

Uvažavajući investicijski cilj ASA LIFE BALANCED je mješoviti fond koji imovinu investira u različite klase imovine. 

Cilj će se ostvariti dugoročnim ulaganjima na globalnim tržištima kapitala, ulaganjem u vrijednosne papire koji kotiraju na berzama širom svijeta, te u jedinice drugih investicijskih fondova. Ulaganja nisu sektorski ni geografski usmjerena ni ograničena.


[bookmark: _Toc229143283]1.2. Strategija alokacije imovine  

Fond ASA LIFE BALANCED će primjenjivati aktivnu strategiju alokacije imovine, gdje će se odnos dionica i obveznica prilagođavati tržišnim uslovima. U sklopu toga definisani su ključni segmenti alokacije:

· Dionička komponenta: Fokusira se na globalne dionice sa snažnim fundamentima, dionice kompanija koje isplaćuju dividendu, te fondove fokusirane na tržišta razvijenih zemalja.   
· Obveznička komponenta: Ulaže se u državne obveznice (BiH, entiteti, države članice, države koje nisu članice, SAD) i korporativne obveznice investicionog ranga, čime se obezbjeđuje stabilan prinos i smanjuje ukupna volatilnost portfelja.   
· Novčana komponenta: Depoziti i instrumenti tržišta novca koriste se za održavanje operativne likvidnosti i kao sigurno utočište u periodima ekstremne tržišne nestabilnosti.   

U skladu sa Zakonom imovina otvorenog investicijskog fonda sa zatvorenom ponudom ASA LIFE BALANCED može se sastojati isključivo od: 

a) vrijednosnih papira, 
b) udjela ili dionica investicijskih fondova,
c) instrumenata tržišta novca, 
d) depozita kod ovlaštenih banaka u Federaciji, Republici Srpskoj ili državi članici ili nekoj drugoj državi, 
e) terminskih i opcijskih ugovora i drugih finansijskih derivata kojima se trguje na uređenim tržištima i finansijskih derivata kojima se trguje na drugim organiziranim tržištima (OTC), 
f) novčanih sredstava i 
g) instrumenata emitiranih na osnovu plemenitih metala i drugih robnih berzi.

Društvo koristi aktivnu strategiju upravljanja Fondom, uz potpunu diskreciju ulaganja imovine Fonda te ne koristi referentne vrijednosti (benchmark). 

Imovina Fonda, u skladu sa Zakonom predviđenim uslovima i investicijskim ciljevima, ulaže se u sljedeće kategorije finansijske imovine (postoci se odnose na udio u neto imovini Fonda):


· bez ograničenja (do 100% neto imovine Fonda) u udjele i dionice drugih investicijskih fondova, poštujući ostala zakonska ograničenja te ciljnu strukturu portfelja,

· do 70% neto imovine Fonda u investicijske fondove koji pretežno ulažu u dionice, te u dionice emitenata kojima se trguje na berzi ili na drugom uređenom zatvorenom tržištu u Bosni i Hercegovini, SAD, državama članicama, te državama koje nisu članice Evropske unije,

· do 70% neto imovine Fonda u investicijske fondove koji pretežno ulažu u finansijske instrumente s fiksnim prinosom, te u obveznice i instrumente tržišta novca kojima se trguje na berzi ili na drugom uređenom zatvorenom tržištu u Bosni i Hercegovini, SAD, državama članicama, te državama koje nisu članice Evropske unije,

· do 30% imovine u depozite  kod ovlaštenih banaka u Bosni i Hercegovini ili državi članici, ili nekoj drugoj državi, uz uslov da se najviše 20% neto vrijednosti imovine fonda može položiti kao depozit u istu banku,

· repo ugovore o prodaji i ponovnoj kupovini s gore navedenim instrumentima, do 20% neto imovine Fonda,

· terminskih i opcijskih ugovora i drugih finansijskih derivata kojim se trguje na uređenim tržištima, do 20% neto imovine Fonda.

Navedena struktura ulaganja predstavlja limite najvišeg nivoa ulaganja, a stvarna struktura će se prilagođavati tržišnim uslovima u provođenju investicione politike. Pri ulaganju sredstava Fonda, Društvo je obavezno da se pridržava svih ograničenja proisteklih iz Zakona, te Pravilnika o ulaganju otvorenih investicijskih fondova sa zatvorenom ponudom.

Fond ima takvu investicionu politiku da može ulagati do 100% svoje imovine u udjele drugih investicionih fondova, poštujući ostala zakonska ograničenja te ciljnu strukturu portfelja. Cilj takvog pristupa je ostvarivanje veće disperzije, te efikasno upravljanje rizikom. 

U zavisnosti od vrste fondova u koje ulaže, posredno Fond može biti izložen na dionice i obveznice, ali i na druge vrijednosne papire u skladu sa Zakonom i ciljnom strukturom portfelja.

Prilikom ulaganja u udjele i/ili dionice investicijskih fondova Društvo će voditi računa da nivo zaštite investitora i obaveza izvještavanja i informiranja investitora u takve fondove bude najmanje jednaka zahtjevima propisanim Zakonom, naročito u pogledu ograničenja ulaganja, te da su takvi investicijski fondovi ovlašteni od Komisije ili odgovarajućih nadležnih organa u SAD, državi članici ili državi koja nije članica Evropske unije. 

Ukoliko se imovina Fonda ulaže u udjele investicijskih fondova naknada za upravljanje koja se naplaćuje na teret imovine tih fondova ne smije biti veća od 2,50% godišnje.

Ukoliko se imovina Fonda ulaže u udjele investicijskih fondova kojima direktno ili indirektno upravlja isto društvo za upravljanje, ili kojima upravlja drugo društvo s kojim je to društvo povezano zajedničkom upravom ili kontrolnim uticajem, ili direktnim ili indirektnim međusobnim vlasničkim udjelom na takva se ulaganja Fondu ne smije naplatiti ulazna ili izlazna naknada.

Fond može ulagati u opcijske i terminske poslove i druge finansijske derivate u svrhu smanjivanja ili ograničavanja rizika, odnosno smanjenja troškova Fonda bez povećanja rizika. Korištenjem finansijskih instrumenata neće se mijenjati strategija ulaganja niti povećavati izloženost rizicima iznad onih određenih Prospektom Fonda. 

Društvo će investirati imovinu Fonda u one vrijednosne papire kojima se trguje na berzi ili na drugom uređenom zatvorenom tržištu koje redovno posluje u Bosni i Hercegovini (FBiH i RS), SAD, državama članicama, državama koje nisu članice Evropske unije i na ona tržišta na kojima će prema procjeni Društva, ostvariti najbolji prinos u odnosu na rizike te koja pružaju najveći potencijal rasta pridržavajući se pri tom ograničenja ulaganja utvrđenih Prospektom, Zakonom i podzakonskim aktima. 

U slučaju prekoračenja ograničenja ulaganja u skladu sa Zakonom i Prospektom koja su posljedica kretanja cijena na tržištu, Društvo je, nastojeći sačuvati interese investitora, dužno uskladiti ulaganje Fonda u što je moguće kraćem vremenskom roku, nastojeći pri tome eventualni gubitak svesti na najmanju moguću mjeru. 

1.4. Profil investitora kojima je Fond namijenjen

ASA LIFE BALANCED je isključivo namjenjen investitorima (pravnim i fizičkim licima) koji odgovaraju značenju pojma kvalifikovanih investitora u skladu sa Zakonom, a koji svoj status dokazuju potpisom izjave, kojom navode da u trenutku kupovine udjela ispunjavaju uslove iz člana 2. Zakona. 

Fond je namijenjen isključivo slijedećim Investitorima: 

· Društvo za osiguranje ASA Central Osiguranje d.d. Sarajevo
· Društvo za osiguranje ASA Life d.d. Sarajevo 
· Društvo za reosiguranje ASA RE d.d. Sarajevo 

Pristup Fondu drugim kvalificiranim investitorima omogućen je isključivo uz izričito pismeno odobrenje i odluku Investitora. 

U skladu sa postavljenim ciljevima ulaganja te navedenom strukturom portfelja, Fond je prvenstveno namijenjen investitorima sa dugim horizontom ulaganja koji su spremni prihvatiti viši nivo rizika ulaganja sa ciljem ostvarivanja većih povrata na uložena sredstva od prinosa koji se ostvaruju na bankarske depozite, odnosno ulaganjem u obvezničke i novčane fondove. Fond je primjeren za investitore koji imaju znanje o investicijskim fondovima i mogu prihvatiti da vrijednost njihovog ulaganja može tokom perioda ulaganja pasti ispod vrijednosti uloženog, te ne očekuju garanciju ili zaštitu ulagatelja. 

Budući da maksimalno 70% imovine Fonda može biti izloženo dioničkom tržištu, kretanje cijene udjela Fonda može imati visoku volatilnost, te se zbog toga preporučuje ulaganje na rok duži od 5 godina. 


[bookmark: _Toc229143286]1.5. Datum osnivanja i rok na koji se Fond osniva 

Fond je osnovan odlukom Nadzornog odbora br.23-192-NOD-I/26 dana 08.05.2026. godine i upisom u Registar investicionih fondova kod Komisije za vrijednosne papire FBiH, rješenjem br. 05/3-19-178/26 od 06.08.2026. godine.
Vrijeme trajanja Fonda je neograničeno, tj. Fond je osnovan na neodređeno vrijeme i može prestati samo u slučajevima i na način predviđen Zakonom o investicijskim fondovima FBiH ("Službene novine Federacije BiH broj 85/08, 25/17).

Ulaganje u Fond pretpostavlja preuzimanje određenih rizika, pri čemu se rizik može definisati kao mogućnost da prinos od ulaganja bude manji od očekivanog ili negativan.

Svako ulaganje pa tako i ulaganje u investicijski fond nosi određeni rizik s obzirom da vrijednost imovine u koju su uložena sredstva investicijskog fonda može i rasti i padati. Postoji mogućnost da ulaganjem u Fond ulagatelj neće očuvati sva uložena sredstva ili da će porast vrijednosti udjela biti nezadovoljavajući. Ne postoji garancija da će ulagateljski cilj Fonda zaista biti ostvaren. 

Ulaganje u Fond nije bankovni depozit i kao takvo nije osigurano od strane Agencije za osiguranje depozita BiH, niti od neke druge finansijske institucije.

U nastavku navedeni rizici čine ukupni profil rizičnosti Fonda. Profil rizičnosti je mjera, odnosno procjena svih rizika kojima je ili kojima bi Fond mogao biti izložen u svom poslovanju. Profil rizičnosti Fonda proizlazi iz strategije i ciljeva ulaganja Fonda definisanim Prospektom, a posljedica je ciljane strukture ulaganja Fonda i sklonosti Fonda prema riziku te karakteristikama instrumenata u koje se imovina Fonda ulaže. Sklonost Fonda prema riziku ograničena je sistemom ograničenja definisanih Zakonom, i internim propisima. 

S obzirom na strategiju, upravljanje i volatilnost cijena instrumenata u portfelju Fonda, profil rizika Fonda Društvo opisuje kao umjerene do visoke rizičnosti. 

U sklopu procesa upravljanja rizicima, Društvo identifikuje rizike koje smatra relevantnima za Fond, uspostavlja sistem ograničenja rizika koji je u skladu s profilom rizičnosti Fonda, kontinuirano mjeri i prati izloženost Fonda rizicima, te poduzima korektivne mjere u slučaju povrede Sistema ograničenja rizika, čime se osigurava da je izloženost Fonda rizicima u skladu s njegovim profilom rizičnosti.

Pri donošenju investicijskih odluka Društvo procjenjuje i analizira rizik svake investicije zasebno te u odnosu na već postojeće rizike u portfelju s ciljem smanjenja vjerojatnosti negativnog ishoda ulaganja imovine Fonda.

Investitoru se preporučuje da se upozna i sa pojedinim vrstama rizika kojima je Fond izložen.

U slučaju Fonda, glavni rizici koji mogu uticati na vrijednost neto imovine i posljedično na vrijednost udjela su:

[bookmark: _Toc229143288][bookmark: _Hlk136189184]Tržišni rizik
Tržišni rizik je rizik koji proizlazi iz faktora koji uključuju mogućnost pada tržišta kapitala zbog općih tržišnih i ekonomskih uslova (sistematski rizik) i faktora koji se odnose na aktivnosti izdavaoca finansijskog instrumenta (nesistematski rizik). Uključuje:

Rizik promjene cijena finansijskih instrumenata - Rizik promjene cijena predstavlja rizik od pada tržišne vrijednosti pojedinog finansijskog instrumenta u koji je uložena imovina Fonda. Cijene finansijskih instrumenta podložne su dnevnim promjenama i pod utjecajem su niza faktora, kao što su sentiment investitora, ekonomski trend na globalnoj razini, te ekonomsko i političko okruženje u pojedinim zemljama. Pad cijene pojedinog financijskog instrumenta može dovesti do pada vrijednosti udjela. 

Rizik promjene kamatne stope – mogućnost promjene vrijednosti imovine Fonda u slučaju promjene kamatnih stopa na finansijskom tržištu. Rizik promjene kamatnih stopa se manifestuje na dužničke vrijednosne papire. U slučaja rasta kamatnih stopa cijena dužničkih vrijednosnih papira pada i obratno.

Valutni rizik - Valutni rizik je rizik pada vrijednosti imovine Fonda uslijed promjene valutnog kursa. Imovina Fonda može biti uložena u finansijske instrumente denominirane u valutama različitim od osnovne valute Fonda (valute u kojoj se mjeri prinos fonda), te promjena kursa u odnosu na valutu Fonda može uzrokovati pad vrijednosti tog dijela imovine i pad prinosa Fonda.

[bookmark: _Toc229143289]Rizik likvidnosti 
Rizik likvidnosti je rizik da se imovina Fonda neće moći unovčiti u dovoljno kratkom vremenskom roku i po odgovarajućoj cijeni (koja je približno jednaka fer cijeni) te da Fond neće biti u mogućnosti u svakom trenutku ispunjavati zahtjeve za otkup udjela iz Fonda.

Društvo prati likvidnost pojedinih finansijskih instrumenata u portfelju na način da redovito procjenjuje nalazi li se u portfelju Fonda dovoljno likvidne imovine kako bi se moglo udovoljiti Zakonom propisanim uslovima i rokovima isplate pri otkupu udjela.

Iako se prethodno opisani poremećaji tržišta i njihove posljedice na tržištima kapitala pojavljuju s vrlo rijetkom učestalošću, ne može se isključiti mogućnost njihova nastanka. U pravilu, Društvo pri ulaganju odabire finansijske instrumente za koje pretpostavlja da će biti kontinuirano unovčivi.
Navedenim rizikom Društvo upravlja procjenom likvidnosti finansijskog instrumenta prilikom donošenja investicijske odluke, redovitom procjenom likvidnosti portfelja u odnosu na finansijske instrumente, redovite finansijske obaveze i očekivane isplate.

[bookmark: _Toc229143290]Kreditni rizik
Kreditni rizik predstavlja mogućnost da emitent vrijednosnog papira koji je uključen u imovinu Fonda, ili strana s kojom u ime i za račun Fonda, Društvo sklapa poslove na finansijskim tržištima, neće biti u mogućnosti, u cijelosti ili djelomično, podmiriti svoje obaveze o dospijeću, što bi negativno uticalo na vrijednost imovine Fonda. 

Kreditni rizik također uključuje i rizik smanjenja vrijednosti vrijednosnog papira zbog smanjenja ocjene kreditne sposobnosti izdavatelja (kreditnog rejtinga). Smanjenje kreditnog rejtinga ukazuje na povećanu vjerovatnoću neispunjavanja obveza što u pravilu negativno utiče na vrijednost vrijednosnog papira.

[bookmark: _Toc229143291]Rizik namire 
Rizik namire je vrsta kreditnog rizika koja predstavlja mogućnost da realizacija ili namira zaključenih transakcija bude otežana ili potpuno onemogućena što može povećati rizik likvidnosti za Fond i za ulagatelja, odnosno da se prijenos vlasništva nad finansijskim instrumentima ne provede ili dospjela novčana potraživanja ne budu naplaćena u dogovorenim rokovima.

[bookmark: _Toc229143292]Rizik koncentracije 
Rizik koncentracije odnosi se na mogućnost gubitka zbog značajne izloženosti Fonda prema pojedinim izdavateljima ili grupama izdavatelja, ekonomskim sektorima ili geografskim područjima. Ovaj rizik može dovesti do gubitka vrijednosti imovine Fonda zbog negativnog uticaja specifičnih ekonomskih, tržišnih, političkih ili regulatornih događaja vezanih za pojedinog izdavatelja ili grupu izdavatelja. Rizik koncentracije prema pojedinoj osobi ili grupi povezanih osoba u većoj je mjeri ograničen pravilima i ograničenjima ulaganja propisanim Zakonom i podzakonskim aktima. Navedenim rizikom Društvo upravlja diverzifikacijom ulaganja i mjerenjem i ograničavanjem koncentracije koja je relevantna za upravljanje imovinom fonda.
[bookmark: _Toc229143293]
Rizik promjene zakonskih i poreznih propisa 
Rizik promjene zakonskih i poreznih propisa podrazumijeva mogućnost da se zakonski i/ili porezni propisi, u BiH ili inostranstvu, promjene na način koji bi negativno utjecao na prinos Fonda, odnosno profitabilnost ulaganja u Fond. 

Rizik promjene zakonskih i poreznih propisa u potpunosti je izvan utjecaja Društva. U mjeri u kojoj je to objektivno moguće i opravdano, i u skladu sa pravilima struke i dobrim poslovnim običajima, Društvo će prilagodbom strategije ulaganja Fonda nastojati umanjiti negativne posljedice koje bi promjena zakonskih i poreznih propisa mogla imati na prinos odnosno profitabilnost ulaganja u Fond.

[bookmark: _Toc229143294]Rizik okruženja 
Rizik okruženja predstavlja rizik gubitka uzrokovanog događajima u određenoj zemlji koji utječe na vrijednost finansijskih instrumenata u koje je uložena imovina Fonda. Rizik okruženja obuhvata, na primjer, mogućnost razvitka političkih kriza u navedenim zemljama, a moguće su i promjene monetarne i/ili fiskalne politike te bilo koje druge odluke koje mogu negativno utjecati na vrijednost imovine Fonda.
Navedenim rizikom Društvo upravlja izbjegavanjem izloženosti tržištima na kojima se može
očekivati značajnija kriza te odabirom tržišta sa stabilnom monetarnom i fiskalnom politikom. 

[bookmark: _Toc229143295]Operativni rizik
Operativni predstavlja rizik finansijskog gubitka koji se događa kao posljedica neadekvatnog ili neuspjelog internog procesa, ljudskih resursa ili eksternih utjecaja, a uključuje i pravni rizik te rizik kvarova informatičke opreme i infrastrukture. Upravljanjem operativnim rizikom smatra se utvrđivanje, procjenjivanje, kontrola i praćenje te izvještavanje. Operativni rizik prisutan je u svakodnevnom poslovanju Fonda i Društva.
Društvo upravlja navedenim rizikom djelujući preventivno na način da se velika pažnja posvećuje unutrašnjoj  organizaciji i procedurama. Internim aktima detaljno su propisane procedure rada i raspodjela dužnosti među zaposlenicima. Dodatno, dnevna kontrola transakcija i potvrđivanja cijena udjela od strane depozitara također su efektivan način kontrole i smanjenja ovog rizika.

[bookmark: _Toc229143296]Rizik održivosti 
Rizik održivosti definisan je kao okolišni, socijalni ili upravljački događaj ili uslov koji, ako do njega dođe, može uzrokovati stvaran ili potencijalno materijalno negativan učinak na vrijednost ulaganja. 

Rizik održivosti uzima se u obzir prilikom donošenja investicijskih odluka, ali obzirom da Fond za sada nema za cilj održivo ulaganje niti promovisanje okolišnih i socijalnih faktora Fond nema propisana ograničenja ulaganja prema navedenom riziku.
Rizik održivosti može imati negativni utjecaj na uspješnost Fonda, no Društvo smatra da
njegovim praćenjem te uzimanjem u obzir prilikom donošenja investicijskih odluka može
pozitivno utjecat na prinos Fonda.


[bookmark: _Toc229143297]1.7. lzjava o investiranju

Društvo ne daje garanciju niti obećanje investitoru da će se sredstva uložena u Fond ulaganjem povećati, odnosno da će mu uložena sredstva u istom iznosu biti vraćena. Ulaganje u Fond nije bankovni depozit i kao takav nije osiguran od strane Agencije za osiguranje depozita BiH niti od neke druge finansijske institucije. 
Društvo je Prospektom definisalo strategiju ulaganja pretežito u dionice i obveznice čime je Fond kategorisan u segment umjerenog do višeg rizika.

[bookmark: _Toc229143298]1.8. Izjava o volatilnosti 

Obzirom na strukturu ulaganja Fonda, kao i politiku upravljanja imovinom, za očekivati je da cijena udjela ima srednju ka višoj volatilnosti.

[bookmark: _Toc229143299]1.9. Odredbe o likvidnosti Fonda 

Pitanje likvidnosti se definiše kao rizik nastanka eventualnih negativnih efekata na sposobnost Fonda da ispunjava dospjele finansijske obaveze. U sklopu procjene rizika Fonda Društvo prati likvidnost pojedinih finansijskih instrumenata u portfelju na način da redovito procjenjuje nalazi li se u portfelju Fonda dovoljno likvidne imovine kako bi se moglo udovoljiti Zakonom propisanim uslovima i rokovima isplate pri otkupu udjela.


[bookmark: _Toc229143300]1.10. Ponuda za kupovinu udjela Fonda

Novčana sredstva investitora prikupljaju se tokom perioda početne ponude udjela koja traje maksimalno trideset dana. Ponuda počinje --.--.2026. godine, odnosno 15 dana od dana dobijanja saglasnosti Komisije za vrijednosne papire FBiH za osnivanje Fonda. 

Najmanja neto vrijednost imovine Fonda mora u trenutku završetka perioda početne ponude iznositi KM 1.000.000,00. 

Tokom trajanja početne ponude ukupni iznos primljenih novčanih sredstava drži se na računu Fonda otvorenom kod depozitara. 

Investitori nemaju pravo na isplatu uplaćenih novčanih sredstava za vrijeme trajanja javne ponude udjela Fonda. 

Društvo može raspolagati sredstvima Fonda tek nakon dobivenog Rješenja Komisije za vrijednosne papire FBiH kojim se izdaje dozvola za upravljanje Fondom. 

U slučaju da završetkom perioda za početnu ponudu nije prikupljen predviđeni iznos najniže vrijednosti imovine Fonda, Društvo je dužno vratiti uplaćena sredstva ulagateljima u roku od 15 dana nakon dobija rješenja od Komisije za vrijednosne papire FBiH da ponuda nije uspjela. 

Investitorima se na uložena sredstva neće naplaćivati ulazna ni izlazna naknada.

Jedinstvena početna vrijednost udjela utvrđena je u iznosu od 10,0000 KM.


[bookmark: _Toc229143301]1.11. Kupovina (izdavanje) udjela u Fondu
[bookmark: _Hlk161311727]Udjele Fonda može kupiti Investitor koji ima status kvalifikovanog investitora, odnosno koji kao takav ispunjava uslove definisane Zakonom, te koji potpisanom izjavom garantuje da ispunjava zakonske uslove iz člana 2. Zakona o investicijskim fondovima.
Udjeli u Fondu se mogu kupiti uplatom novčanih sredstava na račun Fonda kod banke Depozitara broj ž.r. 1610000022070130, uz podneseni Zahtjev za kupovinu udjela i druge tražene dokumentacije, temeljem čega stiče udio u Fondu.
Vlasnik udjela Fonda kojim upravlja Društvo, postaje se podnošenjem pisanog zahtjeva za kupovinu udjela, te dostavljanjem propisane dokumentacije Društvu i uplatom novčanih sredstava na ime kupovine udjela na račun Fonda.
Zahtjev za kupovinu udjela, kao i spisak potrebne dokumentacije, je dostupan na web stranici Društva www.asa-am.ba i u sjedištu Društva. Zahtjev za kupovinu udjela u Fondu investitor dostavlja Društvu.
Kupac udjela time ulazi u ugovorni odnos sa Društvom koje se obavezuje da će uplaćenim novčanim sredstvima upravljati kao dijelom zajedničke imovine, u skladu sa uslovima navedenim u Prospektu i Statutu Fonda. 
Društvo preuzima obvavezu izdati ulagatelju Udjel, izvršiti upis istoga u Registar, otkupiti Udjel od ulagatelja kada ulagatelj to zatraži te dalje ulagati ta sredstva, upravljati Fondom i poduzimati sve ostale radnje potrebne za upravljanje Fondom u skladu s odredbama Zakona, Prospekta Fonda i Pravila.

Nerezidenti – strana fizička i pravna lica uplate mogu vršiti po instrukciji dostupnoj na internet stranici Društva www.asa-am.ba

Prije kupovine udjela u Fondu investitoru će biti dostupan Statut i Prospekt Fonda te će mu se po zahtjevu, dati na uvid posljednji godišnji i polugodišnji izvještaj Fonda.

Minimalan iznos prve uplate investitora u Fond prilikom kupovine udjela iznosi KM 100.000,00 a svaka naredna uplata iznosi minimalno KM 100,00. 

Udjeli se mogu kupiti putem jednokratnih ili višekratnih uplata. Broj kupljenih udjela iskazuje se decimalnim brojem s četiri decimale. 

Dinamika i učestalnost plaćanja Investitora (nakon prve uplate) zavisi isključivo od istog.

Prilikom predaje prvog zahtjeva za kupovinu udjela vrši se identifikacija investitora u skladu sa propisima koji regulišu oblast spriječavanja pranja novca i finansiranja terorističkih aktivnosti u BiH. 

Podnošenje zahtjeva za kupovinu udjela investitor može izvršiti lično ili putem punomoćnika, odnosno zakonskog zastupnika za fizičko lice, odnosno zakonskog zastupnika ili punomoćnika za pravno lice, uz priloženu punomoć, odnosno dokaz o zastupanju. 

Uredno popunjen Zahtjev za kupovinu udjela investitor, odnosno ovlašteno lice dostavlja Društvu lično, poštom ili elektronskom poštom.

Kupovina udjela u Fondu obavlja se po cijeni udjela koja vrijedi na dan uplate. Danom uplate smatra se dan priliva novčanih sredstava na račun Fonda. Svi zahtjevi za kupovinu udjela zaprimljeni istog radnog dana u smislu obračuna i naplate naknade smatraju se jednom uplatom. Izdavanje udjela obavlja se kada su ispunjeni svi uvjeti za upis u registar udjela.

Svi zahtjevi za kupovinu, odnosno prodaju udjela koji su zaprimljeni u neradne dane smatrat će se da su zaprimljeni prvog sljedećeg radnog dana. Neradni dani su subote i nedjelje te praznici i drugi neradni dani propisani zakonima.  

Ukoliko je zaprimljen uredan zahtjev za kupovinu udjela sa pratećom dokumentacijom, a uplata nije izvršena u roku od 5 radnih dana od dana prijema zahtjeva, isti će se smatrati nevažećim. Ukoliko je uplata izvršena, a Zahtjev nije zaprimljen u roku od pet radnih dana, uplata će se smatrati nevažećom i biće vraćena na račun klijenta pri čemu klijent snosi sve troškove prenosa novčanih sredstava. 

Ukoliko podnosilac zahtjeva za kupovinu udjela po istom zahtjevu izvrši jednu ili više uplata čiji je zbir manji od iznosa navedenog na zahtjevu udjeli će se dodijeliti samo u visini uplaćenog iznosa, a zahtjev će se smatrati u cijelosti izvršenim. 

Ukoliko podnosilac zahtjeva za kupovinu po istom zahtjevu izvrši jednu ili više uplata čiji je zbir veći od iznosa navedenog na zahtjevu udjeli će se dodijeliti samo u visini iznosa navedenog na zahtjevu, a za razliku preplaćenog iznosa izvršit će se povrat sredstava. 

Društvo zadržava pravo odbiti svaki zahtjev, odnosno uplatu u Fond ukoliko isti nisu u skladu sa uslovima propisanim Prospektom, Zakonom, propisima koji regulišu oblast spriječavanja pranja novca i finansiranja terorističkih aktivnosti u BiH, odnosno FBiH i drugim propisima mjerodavnim za ovu oblast. 

U slučaju odbijanja Zahtjeva za kupovinu udjela za koji je izvršena uplata na račun Fonda, takva uplata neće se smatrati validnom za izdavanje udjela u Fondu, a uplaćena sredstva će biti vraćena na račun uplatioca u najkraćem mogućem roku.

Društvo će Investitoru u Fond poslati pisanu potvrdu o broju stečenih udjela u roku od pet radnih dana od dana sticanja udjela poštom ili elektronskim putem. 

[bookmark: _Toc229143302]1.12. Prodaja (otkup) udjela u Fondu 

Vlasnik udjela može u svakom trenutku podnijeti Društvu zahtjev za potpunu ili djelimičnu prodaju udjela u Fondu, a Društvo je dužno izvršiti prodaju udjela pod uslovima navedenim u Prospektu i Statutu Fonda. 

Prilikom povlačenja udjela iznos preostalog ulaganja pojedinačnog investitora izražen množenjem broja udjela i cijene udjela Fonda nakon povlačenja mora biti viši od KM 120.000,00. 

U slučaju da je iznos preostalog ulaganja manji od KM 120.000,00 vlasnik udjela, u skladu sa zakonom, mora povući sve udjele iz fonda. 

Zahtjev za potpunu ili djelimičnu prodaju udjela dostupan je u sjedištu Društva kao i na web stranici www.asa-am.ba. 

Zahtjev za prodaju udjela u Fondu i drugu potrebnu dokumentaciju vlasnik udjela, odnosno ovlaštena osoba dostavlja Društvu. Prodaja udjela vrši se po cijeni koja vrijedi u trenutku prijema valjanog zahtjeva za prodaju umanjenoj za izlaznu naknadu, ako se ona naplaćuje, ukoliko je zahtjev zaprimljen u radno vrijeme Fonda. 

Svi zahtjevi za prodaju udjela zaprimljeni u istom radnom danu, u smislu obračuna i naplate naknade, smatraju se jednom isplatom. Zahtjev za otkup zaprimljen u neradne dane smatrat će se zaprimljenim prvog narednog radnog dana koji slijedi danu zaprimanja zahtjeva.

Isplata sredstava od prodaje udjela u Fondu bit će isplaćena vlasniku otkupljenog udjela najkasnije u roku 7 dana od dana prijema ispravnog zahtjeva za prodaju, umanjena za iznos izlazne naknade obračunate u skladu sa odredbama Prospekta i Statuta Fonda, ukoliko je ista definisana. Isplata se obavlja na račun vlasnika otkupljenog udjela. 

Broj otkupljenih udjela iskazuje se decimalnim brojem s četiri decimale. U slučaju kada bi realizacijom zahtjeva za djelimičnu prodaju udjela preostala vrijednost udjela vlasnika udjela bila ispod propisane minimalne uplate u Fond, smatrat će se da je vlasnik udjela dao zahtjev za otkup svih svojih udjela u Fondu. 

Otkup udjela od strane Društva, u smislu utvrđivanja trajanja ulaganja, obavlja se onim redoslijedom kojim su udjeli sticani tj. po principu FIFO metode (udjeli koji su prvi kupljeni, prvi se otkupljuju). 

Društvo je dužno da u roku od pet radnih dana od dana prijema ispravnog zahtjeva za otkup udjela pošalje Investitoru pisanu potvrdu o otkupu. 

Društvo zadržava pravo odbiti zahtjev, odnosno isplatu ukoliko isti nisu u skladu sa uslovima propisanim Prospektom Fonda, Zakonom o investicionim fondovima, Zakonom o spriječavanju pranja novca i finansiranja terorističkih aktivnosti, Zakonom o deviznom poslovanju i drugim propisima koji definišu ovu oblast.

[bookmark: _Toc229143303]1.13. Prenos udjela u Fondu

Vlasnik udjela u Fondu ima pravo prenijeti svoje udjele na drugo lice, pod uslovom da je
prethodno ispunio obrazac o prenosu koji je odobrilo Društvo, pri čemu takav prenos proizvodi pravna dejstva prema trećim licima tek po njegovom upisu u registar udjela koje vodi Društvo i tek nakon što Društvo potvrdi da ga prihvata. 

Obrazac o prenosu vlasništva nad udjelima, ovjeren kod notara, koji odobrava Društvo, potpisuju i prenositelj i primatelj prenosa, te ga dostavljaju Društvu. Prenos vlasništva može biti odbijen zbog razloga navedenih u članu 174. Zakona. 


[bookmark: _Toc229143304]1.14. Obustavljanje otkupa i izdavanja udjela u Fondu

Otkup udjela u Fondu može se obustaviti samo ako Društvo i banka depozitar smatraju da uslijed izuzetnih okolnosti nije moguće utvrditi tačnu cijenu imovine iz portfelja Fonda, te da postoje osnovani i dovoljni razlozi za obustavljanje otkupa u interesu vlasnika ili potencijalnih vlasnika udjela. U slučaju nastupanja navedenih okolnosti, Društvo će istovremeno obustaviti i izdavanje (kupovinu) udjela u Fondu.

Obustavljanje otkupa i izdavanja udjela Društvo će bez odlaganja prijaviti Komisiji. Osim navedenog, do privremenog obustavljanja otkupa i izdavanja udjela u Fondu može doći i na osnovu naloga Komisije upućenog Društvu i banci depozitaru u slučaju da Komisija stekne nesporna saznanja ili ako postoji osnovana sumnja da se investitorima nanosi šteta zbog netačnog obračuna cijene udjela u Fondu. 

Za vrijeme trajanja obustave otkupa i izdavanja udjela u Fondu Društvo može nastaviti sa zaprimanjem zahtjeva za otkup ili kupovinu udjela koji će se izvršiti u trenutku kada bude obračunata sljedeća cijena po udjelu, pri čemu se nalogodavci upozoravaju da njihovi nalozi neće biti izvršeni u rokovima predviđenim Prospektom i Statutom Fonda. 

Obustava otkupa i izdavanja udjela u Fondu prestat će nakon što Društvo i banka depozitar ocijene da je moguće odrediti tačnu cijenu imovine iz portfelja Fonda, a najkasnije u Zakonom propisanim rokovima. 

Okolnost obustavljanja otkupa udjela u Fondu kao i obavijest o nastavku poslovanja Društvo će objaviti u jednim dnevnim novinama koje se redovno izdaju na cjelokupnom području FBiH.


[bookmark: _Toc229143305]1.15. Opoziv zahtjeva 

Podnesene zahtjeve za izdavanje, otkup i zamjenu udjela moguće je opozvati pisanim putem unutar istog radnog dana prije krajnjeg roka za predaju zahtjeva. U slučaju opoziva zahtjeva za izdavanje, uplaćena sredstva bit će vraćena ulagatelju u nominalnom iznosu u roku od 7 dana od prijema ispavnog opoziva ako je podatak o računu poznat Društvu. 


[bookmark: _Toc229143306]1.16. Prava iz udjela u Fondu

Prava iz udjela u Fondu stiču se upisom u registar udjela otvorenog investicijskog fonda koji
vodi Društvo i obuhvataju:

· Pravo na udio u dobiti Fonda
Dobit Fonda utvrđuje se finansijskim izvještajima i u cijelosti pripada vlasnicima udjela. Dobit Fonda je sadržana u cijeni udjela.

· Pravo na obaviještenost (polugodišnji i godišnji izvještaji) 
Vlasnici udjela imaju pravo da budu informisani o: vrijednosti udjela Fonda na njihov zahtjev, promjeni Depozitara, sadržaju Prospekta te ostalim bitnim informacijama. Prema Zakonu svim vlasnicima udjela moraju se, u slučaju njihove dostupnosti, dati na uvid primjerci najnovijih polugodišnjih i godišnjih poslovnih i finansijskih izvještaja Fonda. Sve informacije se mogu dobiti u sjedištu Društva.


· Pravo na prodaju udjela u Fondu, odnosno obavezu otkupa udjela od strane Društva. 
Društvo je dužno da otkupi udjele Fonda na zahtjev vlasnika udjela, a u skladu sa uslovima definisanim Zakonom i Prospektom. Otkup udjela Fonda se vrši po vrijednosti udjela koja se izračunava na način da se neto vrijednost imovine Fonda podijeli sa brojem izdatih udjela Fonda, uz odbijanje svih troškova i naknada, a u skladu sa Prospektom i Zakonom.

· Pravo na isplatu dijela ostatka likvidacione, odnosno stečajne mase Fonda. 
U slučaju likvidacije Fonda, vlasnici udjela imaju pravo na isplatu ostatka likvidacione mase srazmjerno broju udjela koje posjeduju.

Naprijed navedena prava iz udjela u Fondu vlasnici udjela ostvaruju u skladu sa Zakonom, Prospektom i Statutom Fonda.


[bookmark: _Toc229143307]1.17. Obavještavanje vlasnika udjela u Fondu

Društvo će u skladu sa Zakonom i drugim propisima izraditi i objaviti polugodišnje i revidirane godišnje izvještaje o poslovanju Fonda. 

Uvid u polugodišnji i godišnji izvještaj Fonda, primjerak Prospekta i Statuta Fonda, kao i dodatne informacije o Fondu, dostupni su investitorima u sjedištu Društva, ulica Bulevar Meše Selimovića 16, Sarajevo svakim radnim danom do 16.00 sati, te na internet stranici Društva www.asa-am.ba. 

Društvo će cijenu udjela u Fondu objavljivati na svojoj internet stranici www.asa-am.ba po svakom njezinom obračunu u skladu sa Zakonom. 

Društvo izdaje i u pismenoj formi dostavlja vlasnicima udjela fonda izvod o stanju i prometu udjela u fondu u njihovom vlasništvu najmanje jednom godišnje. 

Društvo će vlasnike udjela u Fondu, na njihov zahtjev, izvijestiti o cijeni udjela u Fondu.


[bookmark: _Toc229143308]1.18. Raspolaganje s dobiti Fonda

Dobit Fonda utvrđuje se finansijskim izvještajima i u cijelosti pripada vlasnicima udjela u Fondu. Cjelokupna dobit se reinvestira u Fond. Dobit Fonda sadržana je u cijeni udjela, a vlasnici udjela realizuju dobit na način da djelimično ili u cijelosti prodaju svoje udjele u Fondu Društvu u skladu sa odredbama ovog Prospekta.







[bookmark: _Toc229143309]1.19. Likvidacija Fonda

Društvo će pokrenuti postupak likvidacije Fonda u slučaju nastupanja okolnosti predviđenih
Zakonom, a naročito u sljedećim slučajevima:

1. dobrovoljnog prestanka obavljanja djelatnosti osnivanja i upravljanja investicijskim
fondovima, osim ukoliko upravljanje Fondom bude preneseno na drugo ovlašteno
društvo za upravljanje,
2. promjene banke depozitara ako, u za to Zakonom propisanim rokovima, ugovor o pružanju usluga depozitara ne bude zaključen sa drugom bankom,
3. pada vrijednosti imovine Fonda ispod najniže vrijednosti imovine utvrđene odredbama
ovog Prospekta tri uzastopna kalendarska mjeseca.
4. u drugim slučajevima propisanim Zakonom

Likvidaciju Fonda provodi Društvo, osim u slučajevima u kojima je Društvo u stečaju ili mu je Komisija privremeno ili trajno oduzela dozvolu za upravljanje. U slučaju nemogućnosti
provođenja likvidacije Fonda od strane Društva, likvidaciju provodi banka depozitar Fonda. 

Ako je banka depozitar Fonda u stečaju ili joj je privremeno ili trajno oduzeto odobrenje za rad, likvidaciju provodi likvidator imenovan od Komisije. Komisija je dužna imenovati likvidatora Fonda bez odgađanja, postupajući pri tom sa povećanom pažnjom i brinući se o pravima i interesima vlasnika udjela u Fondu. 

Likvidator je dužan u roku od sedam dana od donošenja odluke o likvidaciji, odnosno od dana imenovanja likvidatora Fonda o tome obavijestiti Komisiju i sve vlasnike udjela u Fondu koji će biti obaviješteni objavljivanjem odluke o likvidaciji. 

Nakon donošenja odluke o likvidaciji zabranjena je svaka daljnja prodaja ili otkup udjela u
Fondu, osim u slučaju zahtjeva primljenih nakon utvrđivanja posljednje cijene, a prije donošenja odluke o likvidaciji, pri čemu se transakcije sa imovinom Fonda mogu obavljati isključivo za potrebe likvidacije Fonda. 

Od dana donošenja odluke o likvidaciji, Fondu se ne mogu naplaćivati bilo kakve naknade, osim naknada banci depozitaru, troškova vezanih uz postupak likvidacije i njene revizije, te troškova sačinjavanja i podnošenja polugodišnjih i revidiranih godišnjih izvještaja vlasnicima udjela u Fondu, nastalih tokom trajanja postupka likvidacije Fonda.

U postupku provođenja likvidacije Fonda sva imovina Fonda se prodaje, a obaveze Fonda dospjele do dana donošenja odluke o likvidaciji izmiruju se. Preostala neto vrijednost imovine Fonda se raspodjeljuje vlasnicima udjela srazmjerno njihovom udjelu u Fondu. 

 


[bookmark: _Toc229143310]1.20. Pripajanje Fonda 

[bookmark: _Hlk160992054]U skladu sa Zakonom Društvo može pokrenuti postupak pripajanja Fonda uz prethodnu saglasnost Komisije. Ovisno o povećanju odnosno smanjenju vrijednosti udjela fondova (pripojenih fondova i fonda preuzimatelja) koji učestvuju u pripajanju, svaki investitor će dobiti odgovarajući broj udjela u fondu preuzimatelju. Pripajanje se ne smatra ulaskom ili izlaskom iz fonda, te se investitorima ne naplaćuje ulazna odnosno izlazna naknada.


[bookmark: _Toc229143311]1.21. Obračunavanje vrijednosti imovine Fonda i cijene udjela Fonda

Vrijednost imovine i obaveza Fonda, te cijene udjela utvrđuje Društvo u skladu sa Međunarodnim računovodstvenim standardima i propisima Komisije koji reguliraju utvrđivanje vrijednosti imovine investicijskog fonda i izračun neto vrijednosti imovine po udjelu investicijskog fonda. 

Neto vrijednost imovine Fonda je vrijednost imovine Fonda umanjena za vrijednost obaveze. Vrijednost imovine bazirana je na vrijednosti svih finansijskih instrumenta u portfoliju fonda uvećanim za novčana sredstva i vrijednosti potraživanja, uz odbitak obaveza i troškova Fonda. Društvo u skladu s važećim propisima i Međunarodnim računovodstvenim standardima procjenjuje i utvrđuje vrijednost finansijskih instrumenata koji nisu uvršteni za prodaju na berzi, odnosno onih za koje ne postoje relevantne tržišne cijene. 

Vrijednost udjela na dan vrednovanja utvrđuje se dijeljenjem neto vrijednosti imovine Fonda izražene u konvertibilnim markama sa ukupnim brojem udjela (broja prodatih, nepovučenih udjela Fonda u trenutku obračuna cijene udjela Fonda, uzevši u obzir prodaju i otkupe izvršene od trenutka posljednjeg izračuna cijene do trenutka izračuna nove cijene). 

Ukupan broj udjela Fonda na dan vrednovanja utvrđuje se umanjenjem broja udjela od prethodnog dana vrednovanja za broj udjela koje Fond povlači za lica koja su na dan vrednovanja predala ispravan zahtjev za prodaju udjela u Fondu i time prestala biti vlasnici udjela i uvećanjem za broj udjela koje Fond izdaje za lica čija su sredstva na dan vrednovanja evidentirana na računu Fonda u svrhu kupovine udjela u Fondu, te podnijela ispravan i potpun zahtjev za kupovinu istih, a sve u skladu sa uslovima iz Prospekta i Statuta Fonda.

Cijena udjela u Fondu izražena je u KM i iskazuje se decimalnim brojem s četiri decimale. Izračun vrijednosti imovine Fonda, te cijene udjela u Fondu nadzire i potvrđuje banka depozitar koja vodi računa da je izračun obavljen u skladu sa Zakonom, mjerodavnim propisima te Prospektom i Statutom Fonda.

Vrijednost neto imovine Fonda i cijene udjela u Fondu obračunava se svakog radnog dana za prethodni radni dan najkasnije do 16:00 sati. 

Podaci o cijeni udjela u Fondu po svakom njenom izračunu dostupni su na internet stranici Društva, te se mogu zatražiti i lično, putem pošte ili elektronskim putem na adresu Društva.

Vrijednost imovine otvorenog investicijskog fonda sa zatvorenom ponudom ne može pasti ispod KM 1.000.000,00 tokom tri uzastopna kalendarska mjeseca, a ako se to desi Fond mora biti likvidiran ili pripojen nekom drugom fondu.



[bookmark: _Toc229143312]1.22. Naknade i troškovi upravljanja i poslovanja Fonda

Iz imovine Fonda ne može se plaćati nijedan trošak koji kao takav nije naveden u Prospektu i
Statutu Fonda.  Svi troškovi i naknade koji terete imovinu Fonda umanjuju prinos Fonda. 

Imovini Fonda mogu se zaračunati sljedeće naknade i troškovi:

[bookmark: _Toc229143313]1.22.1. Naknada za upravljanje

Fondu će se naplaćivati naknada za upravljanje Fondom u iznosu 1,75% prosječne godišnje neto vrijednosti imovine Fonda uvećana za poreznu obavezu ukoliko takva obaveza postoji (prema trenutno važećim propisima ista ne postoji). 

Naknada za upravljanje izračunava se dnevno jednostavnim kamatnim računom na osnovu dnevne neto vrijednosti imovine Fonda. Tako obračunata naknada kumulirano će se isplaćivati Društvu jednom mjesečno.

Društvo zadržava pravo kupcima udjela u Fondu odobriti djelimičan povrat naknade za upravljanje o čemu Društvo može donijeti posebnu odluku.
Društvo ima mogućnost donijeti posebnu odluku o promjeni naknade za upravljanje u skladu sa Zakonom. 
[bookmark: _Toc229143314]1.22.2. Ulazna naknada

Prilikom kupovine udjela u Fondu investitoru se ne obračunava i ne naplaćuje ulazna naknada.
Društvo može donijeti odluku o promjeni visine ulazne naknade u skladu sa Zakonom. 
Društvo može donijeti odluku o promjeni ove naknade tako što će izmijeniti Prospekt i podnijeti ga Komisiji na saglasnost, a što može uraditi tek nakon što isto prethodno pismeno usaglasi sa Investitorom.
[bookmark: _Toc229143315]
1.22.3. Izlazna naknada

Prilikom otkupa udjela u Fondu investitoru se ne obračunava i ne naplaćuje izlazna naknada.
Društvo može donijeti odluku o promjeni visine izlazne naknade u skladu sa Zakonom. 
Društvo može donijeti odluku o promjeni ove naknade tako što će izmijeniti Prospekt i podnijeti ga Komisiji na saglasnost, a što može uraditi tek nakon što isto prethodno pismeno usaglasi sa Investitorom.


[bookmark: _Toc229143316]1.22.4. Ostali troškovi

Troškovi koji se mogu knjižiti direktno na teret investitora ili Fonda i koji se obračunavaju u visini stvarno nastalih su:

a) naknada i troškovi koji se plaćaju banci depozitaru i skrbniku,
b) troškovi i provizije vezane uz sticanje ili prodaju imovine,
c) troškovi vođenja registra udjela, uključujući troškove izdavanja potvrda o kupovini/otkupu ili stanju udjela, ako je to potrebno, te troškove isplate udjela u dobiti,
d) troškovi godišnje revizije investicijskog fonda,
e) troškovi izrade, štampanja i poštarine vezani uz polugodišnje i godišnje izvještaje vlasnicima udjela,
f) sve propisane naknade koje se plaćaju Komisiji,
g) troškovi poreza koje je Fond dužan platiti na svoju imovinu ili dobit,
h) troškovi i provizije u vezi sa sticanjem/prodajom/čuvanjem imovine, kao i troškovi koji se odnose na prikupljanje prihoda od dividendi i kamata 
i) troškovi objave i izmjene Prospekta, te drugih propisanih obavijesti, i
j) ostali troškovi određeni posebnim zakonima, Statutom i Prospektom Fonda.

Svi navedeni troškovi i naknade uticat će na prinos Fonda, te će se oduzimati od vrijednosti
imovine Fonda. Svim investitorima u Fond bit će prezentirani prinosi nakon svih naprijed
navedenih troškova.

Društvo za svaku poslovnu godinu izračunava i objavljuje pokazatelj ukupnih troškova u skladu sa odredbama Zakona. 


[bookmark: _Toc229143317]1.23. Porezni tretman Fonda i vlasnika udjela

Imovina Fonda bit će terećena za sve porezne obaveze koje su propisane pozitivnim zakonskim
propisima FBiH uključujući porezne obaveze koje je Fond dužan podmiriti na svoju imovinu ili
dobit kao i za troškove regulisanja poreznih obaveza i zahtjeva za povrat navedenih poreza.

Prema postojećim poreznim propisima u FBiH, imovina Fonda ne podliježe nikakvim poreznim
opterećenjima.
 
Investitorima se preporučuje individualna upućenost o mogućim poreznim posljedicama koje za njih mogu proisteći po osnovu vlasništva ili raspolaganja udjelima u Fondu s obzirom na mjerodavne domaće i strane porezne propise ili međunarodne ugovore s poreznim obilježjima ili posljedicama.

[bookmark: _Toc229143318]1.24. Trajanje poslovne godine

Poslovnom godinom smatra se kalendarska godina koja počinje 1. januara, a završava 31.
decembra.
[bookmark: _Toc229143319]
1.25. Revizor Fonda 

Ovlašteni revizor finansijskih izvještaja Fonda je ZUKO d.o.o. Sarajevo – Društvo za reviziju i usluge.


[bookmark: _Toc229143320]2. PODACI O DRUŠTVU ZA UPRAVLJANJE

[bookmark: _Toc229143321]2.1. “ASA ASSET MANAGEMENT” društvo za upravljanje investicijskim fondovima d.o.o. Sarajevo

Društvo posluje pod firmom: Društvo za upravljanje fondovima ASA Asset Management d.o.o. Sarajevo 
Skraćena oznaka firme:  ASA ASSET MANAGEMENT d.o.o. Sarajevo
Sjedište Društva: ul. Bulevar Meše Selimovića broj 16, Sarajevo
Sjedište Društva je i mjesto uprave.


[bookmark: _Toc230395478][bookmark: _Toc229143322]2.2. Pravni oblik, osnovni kapital i djelatnost Društva

Društvo za upravljanje fondovima ASA Asset Management d.o.o.  je organizovano kao društvo sa ograničenom odgovornošću. Osnovna djelatnost Društva je osnivanje i upravljanje investicijskim fondovima.

Društvo je 08.11.2000. godine Rješenjem Komisije za vrijednosne papire F BiH br. 05-19-178/00 upisano u registar emitenata pod brojem 03-11-113, a Rješenjem Kantonalnog suda u Sarajevu br. UF/I-4906/00  upisano u registar Suda 08.12.2000. godine, pod brojem 1-22743.

Društvo je ranije poslovalo pod nazivom Društvo za upravljanje fondovima “BLAGO” d.o.o. Sarajevo, ulica Bulevar Meše Selimovića broj 16. 

Odlukom Nadzornog odbora broj 26-167-NOD-I/23 od 24.04.2023. godine izvršena je promjena naziva Društva; novi naziv Društva : Društvo za Upravljanje fondovima ASA Asset Management d.o.o. Sarajevo. Dana 26.06.2023. godine Rješenjem broj 065-0-Reg-23 - 002122   Općinskog suda u Sarajevu u sudski registar Općinskog suda u Sarajevu kod subjekta upisa Društvo za upravljanje fondovima “BLAGO” d.o.o Sarajevo (stari naziv) – Društvo za upravljanje fondovima “ASA Asset Management” d.o.o Sarajevo (novi naziv) upisani su podaci o promjeni naziva Društva.

Rješenjem komisije za vrijednosne papire FBiH broj 04-11-287 od 07.07.2023 godine je izvršena i registrovana navedena promjena.

Društvo za upravljanje fondovima ASA Asset Management doo Sarajevo trenutno upravlja sa zatvorenim investicijskim Fondom “prevent INVEST” d.d. Sarajevo.

Osnovni kapital Društva iznosi 650.000 KM (šestotinapedesethiljada).

Vlasnička struktura je sljedeća: ASA Finance d.d. Sarajevo: 100% vlasništva

Društvo odgovara samo za obavljanje djelatnosti upravljanja Fondom u skladu s odredbama Zakona o investicijskim fondovima i drugih mjerodavnih propisa, te Prospekta i Statuta Fonda.

Društvo će upravljanje imovinom Fonda voditi s pažnjom savjesnog privrednika i dobrog stručnjaka, neovisno o Banci depozitaru i isključivo u interesu investitora u Fondu, uvažavajući pri tom načela sigurnosti, profitabilnosti, likvidnosti i disperzije rizika. Osim navedenog, Društvo ne preuzima nikakvu dodatnu odgovornost za poslovanje Fonda. Posebno, Društvo ne garantuju za dobit niti za povrat glavnice.

Unutar ovlaštenja utvrđenih Zakonom o investicijskim fondovima, drugim mjerodavnim propisima i Prospektom i Statutom Fonda, Društvo će samostalno donositi poslovne odluke. Društvo ne odgovara za rezultate poslovanja Fonda koji su posljedica odluka Društva donesenih u skladu s naprijed navedenim propisima, te Prospektom i Statutom Fonda.

ORGANI DRUŠTVA 
Organi Društva su Uprava, Odbor za reviziju, Nadzorni odbor i Skupština.
[bookmark: _Toc229143323] 2.3. Uprava društva

[bookmark: _Hlk160992296][bookmark: _Hlk160992274]Dženan Prevljak, Direktor ASA Asset Management d.o.o. diplomirao je na Ekonomskom fakultetu Univerziteta u Sarajevu i stekao zvanje diplomiranog ekonomiste. Dugogodišnje profesionalno iskustvo stekao je radeći kao projektni menadžer u osiguranju i kreditni analitičar u banci, a od 2004. godine obnaša funkciju direktora Društva za upravljanje investicijskim fondovima Šib Ar Invest d.d. Sarajevo, te od 2019. godine funkciju izvršnog direktora odnosno direktora Društva za upravljanje investicijskim fondovima Blago d.o.o Sarajevo. Dodatne kvalifikacije su licencirani investicijski savjetnik te ima položen stručni ispit Komisije za vrijednosne papire FBiH za pružanje usluga investicijskog savjetovanja. Posjeduje višegodišnje iskustvo iz oblasti portfolio menadžmenta, investicijske analize i finansijskog modeliranja. Aktuelni je član Nadzornog odbora ASA Banke d.d. Sarajevo.

[bookmark: _Hlk139545107]Rusmir Pašić, Izvršni direktor ASA Asset Management d.o.o. Sarajevo diplomirao na Ekonomskom fakultetu Univerziteta u Sarajevu i stekao zvanje diplomiranog ekonomiste. Dugogodišnje profesionalno iskustvo stekao je radeći u finansijskim institucijama: Intesa Sanpaolo banka d.d. BiH - Direktor Direkcije za analizu kreditnog portfolio i administracija, te kao glavni analitičar u Direkciji za procjenu kreditnog rizika; Privredna banka d.d. Sarajevo – Voditelj Službe upravljanja rizicima; Poštanska banka BH d.d. Sarajevo – Rukovodilac Službe za upravljanje nekreditnim rizicima; Raiffeisen leasing d.o.o. Sarajevo – Viši leasing manager za prodaju; Investicijska banka FBiH – kreditni analitičar u Sektoru za ocjenu, finansiranje i upravljanje projektima. Posjeduje preko 24 godine radnog iskustva u bankarskim i finansijskim institucijama od čega najvećim dijelom iskustvo iz oblasti upravljanja rizicima. Aktuelni je član Nadzornog odbora ASA Banke d.d. Sarajevo. Ovlašteni je sudski vještak ekonomske struke, te ima položen stručni ispit Komisije za vrijednosne papire FBiH za obavljanje brokerskih i dilerskih poslova u prometu vrijednosnim papirima.


[bookmark: _Toc229143324]2.4. Odbor za reviziju 
Društvo ima Odbor za reviziju kojeg čine:
Edina Ćiva, Predsjednik Odbora
Irma Gelić, član Odbora
Nina Međedović, član Odbora

[bookmark: _Toc229143325]2.5. Nadzorni odbor

[bookmark: _Hlk160992331]Samir Redžepović, Predsjednik Nadzornog odbora ASA Asset Management d.o.o.,  diplomirao je na Pravnom fakultetu u Sarajevu. Dugogodišnje iskustvo stekao je obavljajući pravne poslove i poslove pri sekretarijatu, te kao Član uprave – Izvršni direktor za pravne, opšte poslove i ljudske resurse na nivou ASA grupacije. Trenutno obnaša funkciju Savjetnika Uprave ASA Holding doo Sarajevo: konsalting i koordiniranje pravnim poslovima na nivou ASA Grupacije, Direktora Direkcije za internu reviziju i kontroling i Direktora ASA INVEST. Za člana Nadzornog odbora ASA Asset Management d.o.o. imenovan je u februaru 2011. godine, a za predsjednika u martu 2015. godine. Stručno se usavršava kroz seminare kompanije Deloitte, kao i drugih relevantnih institucija registrovanih za stručno usavršavanje i edukaciju. Aktuelni je član Nadzornog odbora ASA Finance d.d. Sarajevo, te Predsjednik Nadzornog odbora ASA Banke d.d. Sarajevo.

[bookmark: _Hlk160992351]Senad Kasumović, član Nadzornog odbora ASA Asset Management d.o.o. diplomirao je na Ekonomskom fakultetu Univerziteta u Tuzli. Dugogodišnje iskustvo stekao je obavljajući poslove kao rukovodilac odjela za računovodstvo i finansije i kao direktor Društva LISKOTRAL d.o.o. Profesionalno i radno iskustvo sticao je u članicama ASA Prevent Grupacije gdje je obnašao funkcije rukovodioca odjela za finansije i računovodstvo u društvu Establish d.o.o. Za člana Nadzornog odbora ASA Asset Management d.o.o. imenovan je u martu 2019. godine.  Aktualni je član nadzornog odbora društva Željezara Ilijaš d.d., te Odbora za reviziju Bam Card d.d. Sarajevo. Trenutno je zaposlen u Društvu Prevent Holding gdje obnaša funkciju Direktora računovodstva i izvještavanja.

Adis Imširović, član Nadzornog odbora ASA Asset Management d.o.o. diplomirao je na Ekonomskom fakultetu Univerziteta u Sarajevu. Profesionalno iskustvo, znanje i kompetencije  usavršavao je u Društvu Deloitte d.o.o gdje je kao član tima bio uključen u revizije mnogobrojnih Društava i finansijskih institucija (banke i mikrokreditne fondacije) kao što su Intesa Sanpaolo banka d.d, Unicredit leasing d.o.o; BH Telecom d.d; OMV BH d.o.o i  mnoge druge. Za člana Nadzornog Odbora ASA Asset Management d.o.o. Sarajevo imenovan je u martu 2023. Godine. Također, član je Odbora za reviziju ASA Banke d.d. Sarajevo. Trenutno obnaša funkcije Direktora u Društvu ASA RENT d.o.o Sarajevo i Dresscode d.o.o. Sarajevo, te izvršnog direktora društva ASA Testing Centar d.o.o. Sarajevo. Certificirani je računovođa i interni revizor u FBiH, te posjeduje ACCA certifikat. 

Skupština

Skupštinu Društva čini ASA Finance d.d. Sarajevo kao jedini dioničar Društva.

ASA Finance d.d. dio je financijske divizije renomirane ASA Grupe koja je vodeći multinacionalni konglomerat koji obuhvata različite segmente poslovanja. ASA Grupa uključuje finansije, usluge, zdravstvo, nekretnine i prirodne resurse. Grupa upošljava više od 7.000 ljudi u preko 30 država. Uvrštena je među 500 najboljih kompanija u srednjoj Evropi prema konsultantskoj kući Deloitte.

ASA FINANCE d.d., Sarajevo je glavni dio Financijske divizije ASA Grupe, sa udjelima/dionicama u bankama, osiguravajućim društvima, investicijskim fondovima i drugim ulaganjima u BiH i širom Europe i ostatka svijeta. Među ulaganjima su većinski udjeli u najvećoj lokalnoj banci u BiH (ASA Banka d.d.) i jednim od najvećih osiguravajućih društava u BiH (ASA CENTRAL OSIGURANJE d.d.)

3. [bookmark: _Toc229143326]PODACI O BANCI DEPOZITARU

Banka depozitar jeste banka koja za potrebe fonda obavlja poslove čuvanja zasebne imovine fonda, poslove vođenja posebnih računa za imovinu fonda i odjeljivanja imovine svakog pojedinog fonda od imovine ostalih fondova, te obavlja druge poslove u skladu sa odredbama ovog Zakona i propisom Komisije.

Banka Depozitar Fonda je Raiffeisen Bank d.d., sa sjedištem u Sarajevu, Zmaja od Bosne d.d. 

Depozitar je poslove depozitara ovlašten obavljati temeljem dozvole Komisije za vrijednosne papire Federacije BiH za obavljanje poslova depozitara fonda na tržištu vrijednosnih papira Federacije BiH broj: 04-1-19-552/052 od 02.11.2005. godine i skrbnika na tržištu vrijednosnih papira Federacije BiH broj: 04-19-162/06 od 09.05.2006. godine.

Depozitar za Fond obavlja poslove pod uslovima i na način predviđen Zakonom, Prospektom i Statutom, Pravilnikom o bankama depozitarima investicijskih fondova, te Ugovorom o obavljanju poslova depozitara br.11-05-U/26 zaključenog dana 13.05.2026. godine između Društva i banke Depozitara.

Pored čuvanja posebne imovine Fonda, vođenja posebnih računa za imovinu svakoga pojedinog Fonda i odjeljivanja imovine svakog pojedinog fonda od imovine ostalih fondova, banka depozitar obavlja sljedeće poslove:

· osigurava da se prodaja i otkup udjela za račun Fonda obavljaju u skladu sa Zakonom i pravilima Fonda, ukoliko je to predviđeno Prospektom i Statutom Fonda,
· otkupljuje i isplaćuje udjele,
· vodi računa da je izračun neto vrijednosti pojedinog udjela u Fondu obavljen u skladu sa Zakonom, mjerodavnim propisima te Prospektom i Statutom Fonda,
· izvršava naloge Društva za upravljanje u vezi s transakcijama vrijednosnim papirima i drugom imovinom koja čini portfolio Fonda, pod uslovom da nisu u suprotnosti sa Zakonom, propisima Komisije, Prospektom i/ili Statutom Fonda, te osigurava da transakcije vrijednosnim papirima budu namirene, odnosno da dospjela novčana potraživanja budu naplaćena u zakonskim ili ugovornim rokovima,
· naplaćuje sve prihode i druga prava dospjela u korist Fonda, a koja proizlaze iz njegove imovine,
· obezbjeđuje da se prihodi Fonda koriste u skladu sa Zakonom i Prospektom i/ili Statutom Fonda, te da su troškovi koje plaća Fond u skladu sa uslovima iz Prospekta i/ili Statuta Fonda, odredbama Zakona i drugih propisa,
· obavlja druge poslove koji su predviđeni ugovorom zaključenim sa Društvom za upravljanje,
· vodi evidenciju poslovanja koje obavlja kao banka depozitar svakoga pojedinog fonda i redovno usklađuje s evidencijom Društva za upravljanje,
· prijavljuje Komisiji kršenje ovog Zakona i ugovora od strane Društva za upravljanje u slučaju da Društvo za upravljanje odbije prihvatiti njen zahtjev za prestankom takvog kršenja,
· revizorima i drugim osobama ovlaštenim za obavljanje uvida, uključujući i Komisiju, omogućuje pristup podacima i računima vezanim uz Fond i njegovu imovinu.

4. [bookmark: _Toc229143327]DATUM IZDAVANJA I STUPANJA NA SNAGU PROSPEKTA

Odobrenje Prospekta i njegovih izmjena od strane Komisije za vrijednosne papire FBiH u skladu sa odredbama Zakona je preduslov za valjanost i primjenu Prospekta Fonda.

Dana 12.06.2026. godine Komisija za vrijednosne papire FBiH je svojim Rješenjem broj: 05/3-19-105/26 odobrila ovaj Prospekt. 


Broj: 29-192-NOD-I/26/26 
Sarajevo, 08.05.2026. godine


Predsjednik Nadzornog odbora                                                Uprava društva

__________________________                                              ______________________
      Samir Redžepović                                                              Dženan Prevljak, direktor

                                                                                         ________________________
                                                                                          Rusmir Pašić, izvršni direktor

